জাতীয় সড়ক ১ডি (ভারত, পুরাতন সংখ্যায়ন)

১ডি নং জাতীয় সড়ক ভারতের জম্মু ও কাশ্মীর রাজ্যের শ্রীনগর হতে লেহ শহরের সংযোগকারী জাতীয় সড়ক। ভারতের সীমান্ত সড়ক সংস্থার বিজয়ক প্রকল্প দ্বারা এই সড়কের দেখাশোনা করা হয়। সপ্তদশ ও অষ্টাদশ শতাব্দীতে শ্রীনগর হতে লেহ যাওয়ার পথটি ছিল অত্যন্ত দুর্গম। ইয়ারকন্দ ও তিব্বত হতে ব্যবসায়ীরা পশমিনার পরিবর্তে কাশ্মীরি শালের ব্যবসা করতে খচ্চরের পিঠে মালপত্র নিয়ে এই পথে যাতায়াত করত। ১৮৩৬ থেকে ১৮৪০ খ্রিষ্টাব্দে জম্মু ও কাশ্মীরের রাজা গুলাব সিংয়ের ডোগরা সেনাপতি জোরাওয়ার সিং কাহলুরিয়া এই পথে লাদাখ আক্রমণ করা শুরু করলে পথটির কিছু উন্নতি করা হয়। ১৮৭০ খ্রিষ্টাব্দে মহারাজা রণবীর সিং ও টমাস ডগলাস ফরসিথের মধ্যে এক চুক্তির ফলে এই শ্রীনগর-লেহ-ইয়ারকন্দ সংযোগকারী এই সড়কের নাম রাখা হয় চুক্তি সড়ক। ১৮৭৩ খ্রিষ্টাব্দের এপ্রিল মাসে কাশ্মীর সরকার এই পথের দেখাশোনার জন্য বার্ষিক ২৫০০ টাকা করে বরাদ্দ করেন। ১৯৫০ এর দশকে চীন পশ্চিম তিব্বত থেকে জিনজিয়াং প্রদেশ পর্যন্ত ২,০৮৬ কিমি (১,২৯৬ মা) লম্বা সামরিক সড়ক তৈরী করতে থাকে। ১৯৫৭ খ্রিষ্টাব্দে ভারত সরকার তা জানতে পারে। ১৯৫৮ খ্রিষ্টাব্দে চীনা মানচিত্রে এই সড়কের অবস্থান দেখানো হয়। ভারত-চীন যুদ্ধের সময় যুদ্ধরত গণ মুক্তি ফৌজের কাছে এই সড়কপথে যুদ্ধের সামগ্রী পৌছতে থাকলে ভারতীয় সেনাবাহিনী তাদের নিজেদের সৈন্য ও রসদ যুদ্ধক্ষেত্রে পাঠানোর জন্য ১৯৬২ খ্রিষ্টাব্দে ১ডি নং জাতীয় সড়ক বানাতে শুরু করে। ১৯৬৪ খ্রিষ্টাব্দের মধ্যে সড়কটি শ্রীনগর থেকে কার্গিল পর্যন্ত বিস্তৃত হয়। ১৯৭৪ খ্রিষ্টাব্দে এই সড়কটি সাধারণ জনগণের জন্য খুলে দেওয়া হয়। ১৯৯৯ খ্রিষ্টাব্দে কার্গিল যুদ্ধের সময় পাকিস্তানি সেনাবাহিনী এই সড়কের ওপর গোলাবর্ষণ করে ভারতীয় সেনাবাহিনীর প্রচুর ক্ষয় ক্ষতি করে। এই জাতীয় সড়ক ভারতীয় সেনাবাহিনীর সৈন্য, রসদ ও সরঞ্জাম সরবরাহ করতে ব্যবহৃত হওয়ায় পাকিস্তানি গোলাবর্ষণ ভারতের সামরিক কৌশলে জটিল সমস্যার সৃষ্টি করে। এর ফলে ভারতীয় ভূখন্ডের সঙ্গে লেহ শহর বিচ্ছিন্ন হওয়ার সম্ভাবনা তৈরি হয়। সেই কারণে ভারতীয় সেনাবাহিনীর প্রাথমিক লক্ষ্য থাকে ১ডি নং জাতীয় সড়কের নিকটবর্তী সমস্ত পাহাড় থেকে শত্রুপক্ষের ঘাঁটিগুলিকে কব্জা করা। এই কৌশলের দ্বারা ভারতীয় সেনাবাহিনী সর্বপ্রথম ১ডি নং জাতীয় সড়কের নিকটবর্তী দ্রাসের টাইগার হিল ও টোলোলিং এবং এর পরে বাটালিক দখল করে। প্রচুর ক্ষয়ক্ষতি স্বীকার করে ভারতীয় সেনাবাহিনী ১ডি নং জাতীয় সড়কের নিকটবর্তী পয়েন্ট ৪৫৯০ ও পয়েন্ট ৫৩৫৩ দখল করে ১ডি নং জাতীয় সড়ক থেকে পাকিস্তানের দৃষ্টি সরিয়ে দিতে সক্ষম হয়। ১ডি নং জাতীয় সড়কের অধিকাংশ পথ সিন্ধু নদের তীর বরাবর ঐতিহাসিক ব্যবসার সড়কপথ ধরে তৈরী করা হয়েছে। এই জাতীয় সড়কের মোট দৈর্ঘ্য ৪২২ কিমি (২৬২ মা)। এই সড়কের ওপর ৪,১০৮ মি (১৩,৪৭৮ ফু) উচ্চতায় ফোতু গিরিবর্ত্ম, ৩,৫২৮ মি (১১,৫৭৫ ফু) উচ্চতায় জোজি গিরিবর্ত্ম এবং ৩,৭০০ মি (১২,১৩৯ ফু) উচ্চতায় নামিকা গিরিবর্ত্ম নামক উচ্চ গিরিবর্ত্মগুলি বর্তমান। এই সড়কটি শ্রীনগর থেকে কার্গিল, পৃথিবীর দ্বিতীয় শীতলতম স্থান দ্রাস, লামায়ুরু প্রভৃতি স্থানে ওপর দিয়ে লেহ পর্যন্ত গেছে। প্রতি বছর ছয় মাস প্রচন্ড তুষারপাতে গিরিবর্ত্মগুলিতে বরফ জমে থাকায় এই সড়ক বন্ধ থাকে এবং লেহ সড়কপথে সমগ্র দেশ থেকে বিচ্ছিন্ন থাকে। ২০০৮ খ্রিষ্টাব্দে জোজি গিরিবর্ত্মে ১৮ মি (৫৯ ফু) তুষারপাত হয়। প্রতি বছর বসন্তকালে সীমান্ত সড়ক সংস্থা এই সড়কের মেরামত করে। এই সড়ক জুনের শুরু থেকে নভেম্বরের মধ্যভাগ পর্যন্ত খোলা থাকে। উইকিমিডিয়া কমন্সে ১ডি নং জাতীয় সড়ক সংক্রান্ত মিডিয়া রয়েছে। Henry Osmaston (Editor), Philip Denwood (Editor) (১৯৯৩)। Recent Research on Ladakh 4 & 5: Proceedings of the Fourth and Fifth International Colloquia on Ladakh। Delhi, India: Motilal Banarsidass। পৃষ্ঠা 236। আইএসবিএন 978-81-208-1404-2। সংগ্রহের তারিখ ২০০৯-০৬-৩০। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) Jyoteeshwar Pathik (১৯৯৭)। Glimpses of History of Jammu & Kashmir। New Delhi, India: Anmol Publications। পৃষ্ঠা 117। আইএসবিএন 81-7488-480-7। সংগ্রহের তারিখ ২০০৯-০৬-৩০।  Thaindian.com (মার্চ ২০, ২০০৯)। "Srinagar-Leh highway to reopen after remaining closed for six months"। জুলাই ২১, ২০০৯ তারিখে মূল থেকে আর্কাইভ করা। সংগ্রহের তারিখ ২০০৯-০৬-৩০।  Hilary Keating (July/August 1993)। "The Road to Leh"। Saudi Aramco World। Houston, Texas: Aramco Services Company। 44 (4): 8–17। আইএসএসএন 1530-5821। ২০১২-০৯-২৮ তারিখে মূল থেকে আর্কাইভ করা। সংগ্রহের তারিখ 2009-06-29।  এখানে তারিখের মান পরীক্ষা করুন: |তারিখ= (সাহায্য)উদ্ধৃতি শৈলী রক্ষণাবেক্ষণ: তারিখ ও বছর (link) "Indian general praises Pakistani valour at Kargil"। Daily Times, Pakistan। ২০০৩-০৫-০৫। সংগ্রহের তারিখ ২০০৯-০৫-২০।  Kashmir in the Shadow of War By Robert Wirsing Published by M.E. Sharpe, 2003 আইএসবিএন ০-৭৬৫৬-১০৯০-৬ pp36 Managing Armed Conflicts in the 21st Century By Adekeye Adebajo, Chandra Lekha Sriram Published by Routledge pp192,193 Swami, Praveen (২০০৪-০৬-৩০)। "Commander ordered capture of Point 5353 in Kargil war"। The Hindu। Chennai, India। ২০০৪-০৯-০৭ তারিখে মূল থেকে আর্কাইভ করা। সংগ্রহের তারিখ ২০০৯-০৫-২০।  The State at War in South Asia By Pradeep Barua Published by U of Nebraska Press Page 261 [১] ওয়েব্যাক মেশিনে আর্কাইভকৃত ২২ সেপ্টেম্বর ২০০৮ তারিখে Details of National Highways in India-Source-Govt. of India Thaindian.com (মার্চ ২৮, ২০০৮)। "Srinagar-Leh highway to reopen after remaining closed for six months"। এপ্রিল ১৭, ২০০৮ তারিখে মূল থেকে আর্কাইভ করা। সংগ্রহের তারিখ ২০০৯-০৬-৩০।  NH 1D Map[স্থায়ীভাবে অকার্যকর সংযোগ] প্রবেশদ্বার:  সড়ক ভারত